**ΠΑΡΑΛΛΗΛΑ ΚΕΙΜΕΝΑ**

***1. «Ο Θουκυδίδης θέλει να μεταδώσει γνώσεις τελικές μόνιμης αξίας. Κατορθώνει αυτό το πολύ σημαντικό για την εποχή του βήμα με την αποκάλυψη της νομοτέλειας που βρίσκεται πίσω από την ποικιλία και την πολυεδρικότητα των γεγονότων».*** *(Κ.Ν. Παπανικολάου, «Θουκυδίδης», Νέα Παιδεία 4, 1978, σ. 80).*

**Να διακρίνετε αυτή τη νομοτέλεια, (δηλαδή τη σύνδεση των γεγονότων μέσω της σχέσης αιτίου - αποτελέσματος), στο Κεφ. 75; Τεκμηριώστε την απάντησή σας. (Πώς το πετυχαίνει ο ιστορικός).**

**Να απαντήσετε συνδυάζοντας και το περιεχόμενο του αποσπάσματος από μετάφραση Κεφάλαιο 82, 7 (1ο απόσπασμα: Βιβλίο 3. Κεφάλαιο 82, 7)**

**[7]** Τις εύλογες προτάσεις των αντιπάλων τις δέχονταν με υστεροβουλία και όχι με ειλικρίνεια για να φυλαχτούν από ένα κακό αν οι άλλοι ήσαν πιο δυνατοί. Και προτιμούσαν να εκδικηθούν για κάποιο κακό αντί να προσπαθήσουν να μην το πάθουν. Όταν έκαναν όρκους για κάποια συμφιλίωση, τους κρατούσαν τόσο μόνο όσο δεν είχαν την δύναμη να τους καταπατήσουν, μη έχοντας να περιμένουν βοήθεια από αλλού. Αλλά μόλις παρουσιαζόταν ευκαιρία, εκείνοι που πρώτοι είχαν ξαναβρεί το θάρρος τους, αν έβλεπαν ότι οι αντίπαλοι τους ήσαν αφύλαχτοι, τους χτυπούσαν κ' ένοιωθαν μεγαλύτερη χαρά να τους βλάψουν εξαπατώντας τους, παρά χτυπώντας τους ανοιχτά. Θεωρούσαν ότι ο τρόπος αυτός όχι μόνο είναι πιο ασφαλής αλλά και βραβείο σε αγώνα δόλου.

**ΑΠΑΝΤΗΣΗ**

|  |  |
| --- | --- |
| **ΑΙΤΙΑ - ΣΤΟΧΟΙ πρότασης Κερκυραίων*** Μόνιμη παρουσία αθηναϊκών πλοίων
* διασφάλιση εξουσίας
* Επάνδρωση με ολιγαρχικούς
* εκτοπισμός πολιτικών αντιπάλων
* εκδίκηση, εξόντωση αντιπάλων
 | **Αποτελέσματα*** Αδιαλλαξία
* πολιτικά μίση
* αλληλοσπαραγμός
* υποτέλεια Κέρκυρας στην Αθήνα
 |
| **ΑΠΟΤΕΛΕΣΜΑΤΑ****Οι προτάσεις των δημοκρατικών προς το Νικόστρατο προκαλούν αλυσιδωτές αντιδράσεις** |
| Δημοκρατικοί: Επάνδρωση πλοίων με ολιγαρχικούς | Ολιγαρχικοί: Δικαιολογημένος φόβος(Θυμόμαστε ότι στην Αθήνα οι Κερκυραίοι πρέσβεις συνελήφθησαν ως νεωτερίζοντες)Θυμούνται το δικό τους πραξικόπημα |

* Άρνηση ολιγαρχικών, καταφυγή σε ναό
* Κλίμα φόβου, αμοιβαίας καχυποψίας

Συμπέρασμα Δημοκρατικών:

οι Ολιγαρχικοί ετοιμάζουν ένοπλη επίθεση - πρόφαση για εκκαθαρίσεις

Αλυσιδωτές αντιδράσεις: δράση - αντίδραση

Συμπέρασμα Δημοκρατικών:

* οι Ολιγαρχικοί ετοιμάζουν ένοπλη επίθεση
* πρόφαση για εκκαθαρίσεις (Ολιγαρχικοί: υπαρκτός κίνδυνος)
* 400 ολιγαρχικοί Ικέτες σε ναό Ήρας-
* Φόβος Δημοκρατικών για κίνηση εναντίον τους
* τους έπεισαν με εγγυήσεις και τους εκτόπισαν στο απέναντι νησί

**χάσμα διχασμού**

**Πως πετυχαίνει ο ιστορικός να δείξει αυτή τη νομοτέλεια:**

Με τη συνεχή χρήση **αιτιολογικών προτάσεων**, *(Ὡς δ᾽ οὐκ ἔπειθεν)* **μετοχών** *(δείσαντες δὲ ἐκεῖνοι: αιτιολογική μετοχή)* **και εμπρόθετων προσδιορισμών** *(ἐπὶ τῇ προφάσει ταύτῃ: εμπρόθετος της αιτίας)*, ώστε κάθε φορά να είναι εμφανές πως κάθε γεγονός αποτελεί την αιτία για την πρόκληση ενός άλλου γεγονότος, κι αμέσως μετά η επίσης υποκειμενική πρόσληψη των γεγονότων (**προφάσει**) από τους δημοκρατικούς που τους οδηγεί στο να οπλιστούν οι ίδιοι και να επιδιώξουν τον αφοπλισμό των αντιπάλων τους. Έχουμε έτσι τη γοργή και αλυσιδωτή αντίδραση γεγονότων.

1. **Πώς κρίνετε την απόφαση του Νικόστρατου να συμφωνήσει με την πρόταση των δημοκρατικών; Είχε τα αποτελέσματα που περίμενε;** Πρόθεση δική του ήταν να διασφαλιστεί η ηρεμία στο νησί, καθώς και η διατήρηση της συμμαχίας που είχε μόλις κατορθώσει να διαπραγματευτεί και με τις δύο παρατάξεις. Εντούτοις, η απόφασή του αυτή αποτέλεσε αφορμή για το ξέσπασμα νέας έντασης, εφόσον οι δημοκρατικοί θέλησαν να εκμεταλλευτούν την ευκαιρία για να απαλλαγούν από ένα σημαντικό μέρος των ολιγαρχικών επανδρώνοντας με αυτούς τα πλοία που υποσχέθηκαν στον Νικόστρατο.
2. **α) Να σκιαγραφήσετε το χαρακτήρα του Αθηναίου στρατηγού με βάση τις ενέργειες του.**

**β) Γιατί πιστεύετε ότι ο Θουκυδίδης τονίζει τόσο τις ικανότητες του Νικόστρατου;**

**Να απαντήσετε συνδυάζοντας και το περιεχόμενο του αποσπάσματος από μετάφραση Κεφάλαιο 81, 3,4 (απόσπασμα 2). Βιβλίο 3. Κεφάλαιο 81, 3, 4 2ο απόσπασμα:**

**[81.3]** Οι περισσότεροι όμως από τους ικέτες, όσοι δεν πείστηκαν, καθώς έβλεπαν αυτά που γίνονταν, **σκότωναν ο ένας τον άλλο εκεί μέσα στον ναό, και μερικοί κρεμιούνταν από τα δέντρα (που βρίσκονταν στο ιερό), ενώ άλλοι τερμάτιζαν τη ζωή τους** όπως μπορούσε ο καθένας.

**[81.4]** Και για **εφτά ημέρες**, που παρέμεινε ο Ευρυμέδοντας με τα **εξήντα πλοία**, οι Κερκυραίοι σκότωναν από τους συμπολίτες τους όσους λογιάζονταν ότι ήταν εχθροί τους, και μολονότι ισχυρίζονταν ότι τιμωρούσαν αυτούς που προσπαθούσαν να καταλύσουν τη δημοκρατία, μερικοί σκοτώθηκαν και εξαιτίας προσκοπικής έχθρας και άλλοι σκοτώθηκαν από τους οφειλέτες τους, για χρήματα που τους οφείλονταν.

**α) Αδιαμφισβήτητες ικανότητες:**

νηφαλιότητα, ορθή κρίση, πολιτική ευστροφία, έλλειψη εμπάθειας, διπλωματική ευστροφία, διαλλακτικότητα,

ανθρωπισμό σεβασμό σε αντιπάλους, συνετός στη δράση του, μετριοπαθής και εξαιρετικά διπλωματικός, αφού αποφεύγει κινήσεις που θα μπορούσαν να ερμηνευθούν ως επίδειξη ισχύος ή ως αμιγώς εχθρικές απέναντι στους ολιγαρχικούς, επιτυχημένη, επίπονη διαπραγμάτευση ἔπρασσε: ρήμα (αποπειρατικός παρατατικός δείχνει τις συνεχείς προσπάθειες του Νικόστρατου), εξυπηρετεί συμφέροντα Αθήνας, δίνει λύσεις και σε Κερκυραίους, δεν παρασύρεται από πάθη, είναι κατευναστικός (αὐτούς ἀνίστη τε και παρεμυθεῖτο), ψύχραιμος, αποσοβεί τη σφαγή. Η φιλειρηνική του αυτή διάθεση θα πρέπει, ωστόσο, να κρίνεται πάντα σε συνάρτηση με το γεγονός ότι βρισκόταν εκεί για να εξυπηρετήσει τα συμφέροντα της Αθήνας.

**β) Προβάλλεται σκόπιμα από Θουκυδίδη:** η σημασία της ξεχωριστής προσωπικότητας του Νικόστρατου στην εξέλιξη της ιστορίας γιατί θέλει να τονίσει τη διαφορά σε αντιπαραβολή με το ήθος του Ευρυμέδοντα που όπως φαίνεται από το απόσπασμα του παράλληλου κειμένου επέτρεψε να συμβούν σφαγές και εκτελέσεις.

|  |  |
| --- | --- |
| **Νικόστρατος** | **Ευρυμέδοντας** |
| 12 πλοία και τους αντίστοιχους άνδρες / Δυο μέρες | 60 πλοία και τους αντίστοιχους άνδρες / Επτά μέρες |

**Ερώτημα: θα μπορούσε ο Ευρυμέδοντας με τις δυνάμεις που είχε να ελέγξει την κατάσταση; Το έκανε; Γιατί;**